cyanic-selkie/wikianc huggingface dataset:
เคียวราคุ ชุนซุย
ภาคอารันคาบุกโลกมนุษย์
หลังจากนั้นก็ได้มีกลุ่มไวเซิร์ดได้เข้ามาร่วมช่วยบรรดายมทูตต่อสู้กับเหล่าเอสปาด้า ซึ่งกลุ่มไวเซิร์ดก็คือบรรดายมทูตหัวหน้าหน่วย รองหัวหน้าหน่วย หน่วยวิถีมารที่ถูกไอเซ็นจัดการไปเมื่อภาคย้อยอดีต ในขณะก่อนที่ไวเซิร์ทจะเข้าต่อสู้นั้นหนึ่งในกลุ่มไวเซิร์ดซึ่งก็คือยาโดมารุ ริสะอดีตรองหัวหน้าหน่วยที่ 8 ก็ได้เข้ามาดูเคียวราคุที่ถูกสตาร์คยิงสลบไปก่อนหน้านั้นโดยริสะได้ใช้เท้ายีบเข้าที่หัวและเตะเคียวราคุพร้อมบอกว่า "จะแกล้งตายไปถึงเมื่อไหร่" เมื่อเคียวราคุได้ยินดังนั้นก็ทำหน้าเห่ยเกที่มีคนรู้ทัน(โดยอุปนิสัยของเคียวราคุเป็นพวกที่ใจเย็น ไม่ค่อยอยากเข้าไปวุ่นวายอะไรจึงทำให้แกล้งตายแล้วรอโอกาสจัดการที่หลัง) หลังจากริสะเข้ามาทักทายเสร็จเคียวราคุก็ดูการต่อสู้ของเหล่าไวเซิร์ดและเมื่อหาโอกาสได้เหมาะเจาะก็ได้เข้าแทงข้างหลังสตาร์คโดยใช้ความสามารถของดาบฟันวิญญาณซึ่งก็ถือว่าต่างฝ่ายต่างเจ็บตัวและเป็นเหมือนการเอาคืนของเคียวราคุที่สตาร์คได้เคยยิงตลบหลังก่อน หลังจากนั้นเคียวราคุก็ได้เริ่มเอาจริงสู้กับสตาร์คหนึ่งต่อหนึ่งจนสตาร์คเป็นฝ่ายเพลี่ยงพล้ำและถูกจัดการในที่สุด
หลังจากจัดการสตาร์คได้สำเร็จแล้วทั้งเลิฟและโรจูโร่ได้เข้ามาขอบคุณเคียวราคุที่เข้ามาช่วยเหลือพร้อมกับที่เลิฟกล่าวประชดประชันเคียวราคุว่า"ไม่เปลี่ยนเลยนะครับ เข้ามาแทรกระหว่างการต่อสู้ของคนอื่น ไม่รักษามารยาทเหมือนเคย" เคียวราคุยิ้มแล้วตอบกลับว่า"มัวแต่รักษามารยาทจนทิ้งทางเอาชนะคือพวกปลายแถว คนเป็นหัวหน้าไม่มัวสนใจเรื่องแบบนั้นหรอก ไม่ต้องพยายามเป็นเด็กดีหรอก บุญคุณต้องทดแทนแค้นต้องชำระ สงครามหนะทันทีที่มันเปิดฉาก จะฝ่ายไหนก็เลวพอกัน" หลังจากบรรดาหัวหน้าหน่วยรองหัวหน้าหน่วยและกลุ่มไวเซิร์ทจัดการพวกเอสปาด้าได้หมดแล้วก็เข้ามาช่วยอิจิโกะต่อสู้กับไอเซ็นโดยเคียวราคุก็คอยจ้องจะเล่นงานไอเซ็นช่วงทีเผลอจนไอเซ็นเอ่ยปากบอกว่า"ไม่เป็นเดือนเป็นร้อนเลยนะหัวหน้าเคียวราคุ ถึงจะทำท่าเหมือนตั้งใจลอบกัดอยู่ตลอดก็เถอะนะ"และอีกตอนที่เคียวราคุเข้าไปขัดจังหวะขณะไอเซ็นกำลังปั่นหัวของหัวหน้าฮิซึกายะจนไอเซ็นออกปากว่าเคียวราคุว่า"ใจดำจริงๆ ยังคุยกันไม่จบเลยนะหัวหน้าเคียวราคุ นิสัยเสียๆของนายที่ชอบสอดเนี่ยแก้ไม่หายจริงๆ" เคียวราคุจึงตอบกลับไปว่า"พอฟังผู้ชายยืนบ่นทีไรมันชวนให้หาวซะทุกทีนี่นะ มายืนพล่ามได้แบบนี้มันจะว่างไปหน่อยหละ" จากนั้นไอเซ็นก็ตอบปากรับคำว่างั้นจะสู้กันให้เป็นเรื่องเป็นราวสักทีหลังจากนั้นบรรดายมทูตกับกลุ่มไวซ์เซิร์ดก็ได้เข้าต่อสู้กับไอเซ็นอย่างจริงจังจนเหลือแค่เพียงเคียวราคุ ฮิราโกะ ฮิซึกายะและซุยฟงในการต่อสู้ซึ่งทั้งสี่คนรวมมือกันสู้โดยดูเหมือนว่ากำลังจะชนะไอเซ็นแต่ปรากฏว่าไอเซ็นได้ปลดปล่อยชิไคดาบฟันวิญญาณออกมาก่อนหน้านั้นทำให้ทั้งสี่คนคิดว่าสู้กับไอเซ็นและจัดการได้แล้วแท้จริงแล้วนั้นคนที่ตัวเองสู้อยู่ด้วยคือรองหัวหน้าหน่วยฮินาโมริ เมื่อเห็นดังนั้นหัวหน้าหน่วยฮิซึกายะก็โกรธจัดจนไม่ฟังคำเตือนของเคียวราคุ มุ่งจะเข้าไปจัดการไอเซ็นทำให้อีกสามคนที่เหลือที่หวังจะเข้าไปช่วยหัวหน้าหน่วยฮิซึกายะเกิดช่องโหว่เหมือนกันหมดทุกคนไอเซ็นจึงใช้โอกาสนี้เข้าจัดการทั้งสี่คนจนไม่สามารถสู้ได้
หลังจากอิจิโกะได้จัดการไอเซ็นเป็นที่เรียบร้อยแล้วทั้งโซลโซไซตี้และโลกมนุษย์กลับมาสงบสุข บรรดาหัวหน้าหน่วย รองหัวหน้าหน่วยพักฟื้นจนอาการดีขึ้นแล้ว หัวหน้าใหญ่ยามาโมโตะได้เรียกเคียวราคุ เบียคุยะและซาราคิเข้าไปต่อว่าเนื่องจากว่าได้ทำเสื้อต่ำแห่งหัวหน้าหน่วยขาดจากการต่อสู้โดยหัวหน้าใหญ่ถามคำถามที่ว่าสำหรับเสื้อหัวหน้าหน่วยนั้นมีค่าอย่างไรสำหรับพวกเจ้า ทั้งสามก็ตอบกับตามสไตล์ของตัวเองโดยเคียวราคุให้เหตุผลว่า "เอาไว้ใส่โก้ๆ" จากนั้นทั้งสามคนก็โดนด่ายกใหญ่
ภาคสงครามเลือด 1000 ปี
เมื่อคราวที่เหล่าควินซี่ได้บุกมายังโซลโซไซตี้เป็นครั้งที่สองเคียวราคุในฐานะหัวหน้าใหญ่ไม่ได้ออกไปสู้ยังแนวหน้าด้วยแต่ปักหลักคอยสั่งการอยู่ที่หน่วยที่1 ขณะที่ควินซี่บุกมานั้นที่ปรึกษาของจูฮาบัสผู้นำของเหล่านักรบดวงดารา ยูแกรม ฮัชวาลต์ได้เข้ามาหาเคียวราคุยังที่ทำการหน่วยที่1 และได้แนะนำตัวเองและเคียวราคุก็ได้แนะนำตัวเองว่าเป็นหัวหน้าใหญ่กับไปพร้อมถามว่า "พอดีข้าพึ่งขึ้นรับตำแหน่งพวกเจ้าจึงอาจจะไม่รู้ หรือว่ารู้อยู่แล้วจึงมาที่นี่" ฮัชวาลต์จึงตอบกลับไปว่า "รู้อยู่แล้ว ข้ามาที่นี่ก็เพราะเหตุนั้น" หลังจากนั้นการต่อสู้ของเหล่ายมทูตก็ดำเนินไปทางฮัชวาลต์ก็ได้พยายามที่จะเข้ามาต่อสู้กับเคียวราคุแต่ก็ถูกวิถีมารของนานาโอะสกัดไว้จนการต่อสู้ของเรายมทูตกับควินซี่ผ่านไประยะหนึ่งฮัชวาลต์ได้กล่าวกับเคียวราคุว่า "ดูเหมือนการต่อสู้จะทัดเทียมกันแล้ว" เคียวราคุตอบกับไปว่า"เป็นการวิเคราะห์ที่ถ่อมตัวมากแต่ดูเหมือนพวกเราจะคิดคล้ายๆกัน ข้าเองก็รู้สึกแบบนั้น" ฮัชวาลต์จึงตอบกลับไปอีกว่า "ใช่...ไม่งั้นข้าคงไม่มาที่นี่ บทบาทของข้าคือการทำให้ตาชั่งเอียงมาข้างพวกเรา"(อ้างอิงจากมังงะตอน559 บทสนทนานี้แสดงให้เห็นว่าเคียวราคุนั้นนับว่ามีความสามารถเป็นอย่างสูงหรือด้วยความที่เป็นหัวหน้าใหญ่ของเหล่ายมทูตจนทำให้จูฮาบัสต้องส่งอัชวาลต์มาเพื่อจัดการเคียวราคุเพื่อให้เกิดความได้เปรียบมาทางเหล่าควินซี่) หลังจากนั้นเหมือนว่าการต่อสู้ที่แท้จริงระหว่างเคียวราคุกับฮัชวาลต์จะเริ่มนั้นตัวฮัชวาลต์ถูกเรียกตัวกับไปซะก่อนทำให้ทั้งสองไม่ได้สู้กัน หลังจากนั่นการต่อสู้ก็ดำเนินไปเรื่อยๆจนกระทั่งจูฮาบัสบุกวังราชันย์และได้จัดการราชันย์วิญญาณสำเร็จทาง13หน่วยพิทักษ์ก็ได้รวบรวมกำลังบรรดาหัวหน้าหน่วย รองหัวหน้าหน่วยเพื่อจะบุกไปยังวังราชันย์เพื่อจัดการจูฮาบัสแต่การที่จะไปยังวังราชันย์ได้นั้นต้องสร้างประตูไปและต้องใช้แรงดันวิญญาณมหาศาลในการสร้างประตูขณะเดียวกันนั้นเองเคียวราคุก็ได้ไปหาไอเซ็นยังคุกใต้ดินเพื่อจะใช้ประโยชน์จากไอเซ็น
และในตอนที่13หน่วยพิทักษ์ขึ้นไปยังวังราชันย์เพื่อหยุดจูฮาบัสนั้นเคียวราคุนั้นได้เข้าปะทะกับลีเล่ บาร์โร(หัวหน้าเหล่าองครักษ์จูฮาบัส) ในการต่อสู้ช่วงแรกนั้นเคียวราคุได้ใช้ชิไคในการต่อสู้กับลีเล่ บาร์โรและได้เปรียบลีเล่อยู่จนทำให้ลีเล่จนมุมจนถึงขนาดที่ต้องยอมลืมดวงตาอีกข้างหนึ่งที่จะหลับไว้เสมอเพราะว่าจะได้ไม่เป็นการเอาเปรียบคู่ต่อสู้(อ้างอิงจากมังงะตอนที่646)เมื่อลีเล่ลืมดวงตาทั้งสองขึ้นทำให้ใช้พลังของX-Axisได้ โดยพลังนั้นจะทำให้การโจมตีทุกอยากจะทะลุผ่านตัวลีเล่ได้หมดเมื่อลีเล่ได้เข้าโหมดเอาจริงทำให้สามารถไล่ต้อนเคียวราคุจนจนมุมได้ถึงขนาดที่เคียวราคุต้องใช้ที่พึ่งสุดท้ายของเขา นั่นคือ บังไคคาเตนเคียวคตสึ : คุโรมัสสึชินจู โดยเคียวราคุได้ใช้บังไคของเขาเข้าต่อสู้กับลีเล่จนเกือบฆ่าลีเล่ลงได้แต่ก็ได้เกิดเหตุไม่คาดฝันขึ้น ลีเล่ที่เคียวราคุคิดว่าจัดการไปได้แล้วกลับยังไม่ตายและได้โจมตีใส่เคียวราคุโดยลีเล่พูดไว้ว่า"บังไคของยมทูตน่ะ ไม่ใช่สิ่งที่จะฆ่าผู้สงสารของพระเจ้าผู้นี้ได้" จากนั้นเคียวราคุผู้ซึ่งจนมุมและไม่รู้ว่าจะฆ่าลีเล่ได้อย่างไรก็รู้สึกถอดใจคิดจะหนีจนรองหัวหน้าหน่วยนานาโอะตามมาพบเข้าก่อนทำให้เคียวราคุบอกเรื่องราวเกี่ยวกับดาบฟันวิญญาณของนานาโอะและร่วมมือกับนานาโอะจัดการลีเล่ บาร์โรลงได้(จัดการได้แต่ลีเล่ บาร์โรยังไม่ตายเพียงแค่วงแหวนที่อยู่บนหัวลีเล่หายไปไม่สามารถใช้พลังในฐานะของเทพได้)เป็นอันปิดฉากการต่อสู้ของหัวหน้าใหญ่ฝ่ายยมทูตกับหัวหน้าองครักษ์ของจูฮาบัสลง
ขั้นต้น (ชิไค)
การละเล่นนี้ไม่ได้บอกไว้แน่ชัดว่าเคียวราคุนั้นตั้งกฎไว้อย่างไรแต่ดูจากการออกแบบแอนิเมชันแล้วน่าจะประมาณได้ว่าเคียวราคุจะสร้างกรงที่สานเหมือนตระกร้าไม้ไผ่ล้อมศัตรูเอาไว้แล้วจึงสร้างเงาที่เหมือนกับตัวเองออกมาหลายๆเงาจากนั้นก็ร้องเพลงสำหรับการละเล่นที่จะจบว่า Ushiro no Shoumen Daare? แปลว่า คนที่อยู่ข้างหลังคือใครกัน? หากศัตรูไม่สามารถหาตัวจริงของเคียวราคุเจอก็จะถูกแทงจากด้านหลัง (สำหรับวิธีการเล่น Kagome จะคล้ายๆรีรีข้าวสานของบ้านเราโดยจะให้เด็ก 1 คนนั่งปิดตาอยู่กลางวงแล้วให้เด็กคนอื่นๆจับมือกันเดินเป็นวงกลมล้อมรอบเด็กที่ปิดตาพร้อมกับร้องเพลงไปด้วย เมื่อเพลงจบคนที่ปิดตาอยู่ตรงกลางจะต้องทายว่าคนที่อยู่ข้างหลังตนเองคือใคร)
ขั้นปลดปล่อยสวัสดิกะ (บังไค)
ความสามารถของบังไคเคียวราคุนั้นเมื่อปลดปล่อยความสามารถออกมาจะเป็นการสร้างแรงดันวิญญาณอันมหาสารออกมา (แรงดันวิญญาณที่ถูกปลดปล่อยออกมานั้นมากขนาดทำให้ผู้คนโดยรอบมองเห็นสถาพอากาศที่มืดมิด เกิดอาการหนาวสั่น หนาวสันหลังรวมถึงมองไม่เห็นหรือไม่ได้ยินอะไรอาการที่เกิดขึ้นอาจเกิดขึ้นเฉพาะผู้มีแรงดันวิญญาณไม่สูงมากแต่สำหรับผู้มีแรงดันวิญญาณสูงอาจเกิดเพียงแค่อาการตกใจหรือเหงื่อตกเช่นอิจิโกะกับอัสคิน) แล้วดึงผู้คนที่อยู่ในอาณาเขตแรงดันวิญญาณให้เข้ามาร่วมงานมหรสพเสมือนกับว่าให้คู่ต่อสู้ได้เข้ามาอยู่ในบทบาทนั้นจริงๆเปรียบเสมือนโรงละครที่กำลังแสดงละครแต่ละฉากอยู่ซึ่งในแต่ละฉากนั้นจะว่าด้วยเรื่องของความรักโดยขณะที่เคียวราคุต่อสู้อยู่นั้นเขาก็จะพลางเล่าเนื้อเรื่องในแต่ละฉากให้คู่ต่อสู้ฟังประกอบกับการต่อสู้และใช้ท่วงท่าต่างๆ โดยบังไคของเคียวราคุนั้นจะแบ่งออกเป็น 4 องค์คือ
ลับสุดยอด
เขาเขียนนิยายรักเรื่อง “เส้นทางย่อยสีกุหลาบ” ลงในนิตยสารของเซย์เรย์เทย์แต่ไม่ได้รับความนิยม จดหมายจากแฟนๆก็ไม่มา แม้แต่ของขวัญวันเกิดก็ยังไม่มีแต่อัลบั้มรวมภาพถ่าย “หนุนแขน” ของเขากลับขายจนหมดเกลี้ยงเพราะเหตุใดก็มิอาจทราบได้ เจ้าตัวเขาก็บอกมาว่า“เหล่าลูกแมวน้อยของผมน่ะขี้อายทั้งนั้นล่ะ”โดยไม่มีทีท่าว่าจะสนใจความนิยมของนิยายที่ยอดขายต่ำเตี้ยเรี่ยดินแม้แต่น้อย มิหนำซ้ำ “หนุนแขน”ล็อตแรกนั้นพิมพ์ออกมาจำนวนน้อยถ้าเทียบกับหัวหน้าหน่วยอื่น จนบัดนี้เขาก็ยังไม่รู้ว่าเล่มนี้ไม่มีการจัดพิมพ์จำนวนมากด้วยซ้ำไป
กะบาบ
กะบาบ (كباب), แคบอบ, เคบัพ (kebap) หรือ คิบาบ (kebab) คืออาหารประเภทเนื้อสัตว์ปิ้งย่างในรูปแบบต่าง ๆ ที่มีต้นกำเนิดจากตำรับอาหารตะวันออกกลาง กะบาบหลากหลายรูปแบบเป็นที่นิยมไปทั่วโลกในปัจจุบัน
ในหลายพื้นที่ของเอเชีย โลกมุสลิม และในภาษาอังกฤษแบบอินเดีย และภาษาต่าง ๆ ของตะวันออกกลาง กะบาบ หมายถึงเนื้อสัตว์ปิ้งย่างไม่ว่าในรูปแบบใดก็ตาม บางรูปแบบที่มีต้นกำเนิดมาจากกะบาบตะวันออกกลางอาจมีชื่อเรียกต่างออกไปในภาษาท้องถิ่น เช่น ชฺวั่น ในภาษาจีน ในอเมริกาเหนือ กะบาบ โดยทั่วไปหมายถึงชิชเคบัพหรือชัชลึคแบบตุรกี (เนื้อสัตว์หั่นเป็นชิ้นเล็ก ๆ เสียบไม้หรือเหล็กย่าง) หรือหมายถึงเดอแนร์เคบัพซึ่งเป็นอาหารจานด่วนที่พบได้ทั่วไปในยุคหลังมานี้
กะบาบรูปแบบต่าง ๆ มีทั้งที่เป็นเนื้อชิ้นใหญ่ เนื้อหั่นเป็นชิ้นเล็ก ๆ เนื้อแล่เป็นชิ้นบาง และเนื้อบด ส่วนใหญ่ใช้หัวหอมหั่นเป็นเครื่องเคียงนอกเหนือจากผักและวัตถุดิบอื่น ๆ โดยขึ้นอยู่กับสูตร แม้ว่ากะบาบตามแบบฉบับจะเป็นเนื้อเสียบย่าง แต่กะบาบบางรูปแบบก็ปรุงด้วยวิธีอบในกระทะในเตาอบ หรือปรุงเป็นส่วนหนึ่งของแกง เช่น ทัสเคบัพ เนื้อสัตว์ที่ใช้ทำกะบาบแบบดั้งเดิมมักจะเป็นเนื้อแกะหรือเนื้อลูกแกะ แต่สูตรตามท้องถิ่นต่าง ๆ อาจใช้เนื้อวัว เนื้อแพะ เนื้อไก่ เนื้อปลา หรือเนื้อหมูซึ่งพบได้ไม่บ่อยนักเนื่องจากข้อห้ามทางศาสนา
อารีทา แฟรงคลิน
อารีทา แฟรงคลิน (Aretha Franklin; 25 มีนาคม ค.ศ. 1942 - 16 สิงหาคม ค.ศ. 2018) เป็นนักร้องชาวอเมริกัน ร้องเพลงสไตล์โซล อาร์แอนด์บี และ กอสเปล เธอเกิดที่เมมฟิส รัฐเทนเนสซี แต่มาโตที่ ดีทรอยต์ รัฐมิชิแกน ประเทศสหรัฐอเมริกา เธอได้รับฉายาว่า ราชินีแห่งเพลงโซล หรือบางคนก็เรียกว่า เลดี้โซล เธอได้รับรางวัลแกรมมี่มาแล้ว 18 ครั้ง (11 ครั้งจากสาขา Best Female R&B Vocal Performance) อารีธามีเพลงอันดับ 1 บนบิลบอร์ดชาร์ท 2 เพลงคือ "Respect" และ "I Knew You Were Waiting (For Me)" ที่ร่วมร้องกับจอร์จ ไมเคิล
แฟรงคลิน เสียชีวิตที่บ้านพักเมื่อ 16 สิงหาคม ค.ศ. 2018 ด้วยวัย 76 ปี สาเหตุการเสียชีวิต มีรายงานว่าจากโรคมะเร็งตับอ่อน
รายชื่อนักแสดงหญิงไทย
ต่อไปนี้เป็นรายชื่อนักแสดงหญิงไทยที่มีตัวตนอยู่จริงในประเทศไทยทั้งหมดตั้งแต่อดีตจนถึงปัจจุบัน
อุปปาตะสันติ
ที่มา
อุปปาตะสันติ แปลว่า มนต์ระงับเหตุร้าย หรือบทสวดระงับเภทภัย โดย อุปฺปาต แปลว่า เหตุร้าย,อันตราย, ภัยพิบัติ ส่วน สนฺติ แปลว่า ระงับ, ทำให้สงบ ทางเมืองเหนือเรียกว่า มหาสันติงหลวง เป็นบทสวดมนต์โบราณที่มีประโยชน์เพื่อระงับเหตุร้ายและสร้างศานติสุขให้เกิดขึ้นในแผ่นดิน ประกอบด้วยคาถาล้วนจำนวน 271 บท โดยพระคาถานี้ จัดเป็นคัมภีร์ทางพุทธศาสนาในหมวด ‘‘เชียงใหม่คันถะ’’ คือ คัมภีร์ที่แต่งขึ้นที่เมืองเชียงใหม่ ในยุคที่พระพุทธศาสนารุ่งเรืองอย่างมากในอาณาจักรล้านนา
พระคันธสาราภิวงศ์ แห่งวัดท่ามะโอ จังหวัดลำปาง หนึ่งในผู้แปลพระคาถานี้ ระบุว่า ผู้รจนาคัมภีร์นี้ คือ พระสีลวังสเถระ วัดโชติการาม เมืองเชียงใหม่ ได้แต่งขึ้นตามคำอาราธนาของพระเจ้าสามฝั่งแกนใน พ.ศ. 1949 (จุลศักราช 767) ตามตำนานนั้น ระบุว่าเหตุที่พระมหากษัตริย์ทรงอาราธนาว่า เนื่องด้วยพวกจีนฮ่อยกพลมารุกรานเมืองเชียงใหม่ พระเจ้าแผ่นดินจึงอาราธนาให้แต่งขึ้นแล้วนิมนต์พระสงฆ์สาธยายร่วมกับชาวเมือง ส่งผลให้ทัพจีนฮ่อระส่ำระสายด้วยภัยพิบัติบางอย่างแล้วถอยทัพไปในที่สุด
พระธรรมคุณาภรณ์ (เช้า ฐิตปัญโญ ป.ธ.9) แห่งอดีตเจ้าอาวาสวัดมหาโพธาราม จังหวัดนครสวรรค์ ผู้ชำระคัมภีร์พระคาถานี้เป็นภาษาบาลีอักษรไทย ระบุไว้ใน‘‘คำชี้แจงเรื่องคัมภีร์อุปปาตสันติ’’ ว่า ผู้รจนาคือ พระสีลวังสมหาเถระ แต่งที่เชียงใหม่สมัยกรุงศรีอยุธยา ระหว่าง พ.ศ. 1893 - พ.ศ. 2010 ส่วนในประวัติคัมภีร์อุปปาตสันติ ฉบับวัดโพธารามและฉบับของสุรีย์ มีผลกิจ กล่าวว่า คัมภีร์นี้แต่งโดยพระมหามังคละสีลวังสะพระเถระนักปราชญ์ของชาวเชียงใหม่รูปหนึ่ง ในสมัยของพระเจ้าสิริธรรมจักกวัตติลกราชาธิราช (พระเจ้าติโลกราช) รัชกาลที่ 11 แห่งราชวงศ์มังราย ระหว่าง พ.ศ. 1985-2030
อย่างไรก็ตาม พระคันธสาราภิวงศ์ ระบุว่า ในคำนำภาษาพม่าของโรงพิมพ์ภอนวาจากล่าวว่า พระคาถาแต่งขึ้นตามคำอาราธนาของพระเจ้าสามฝั่งแกนใน พ.ศ. 1949 ซึ่งเมื่อตรวจสอบประวัติศาสตร์ของล้านนาพบว่า พระเจ้าสามฝั่งแกนครองราชย์เป็นเวลา 38 ปี ระหว่าง พ.ศ. 1945-1984 ครั้งหนึ่ง พวกจีนฮ่อยกทัพมาล้อมเมืองเชียงแสนไว้ เพราะล้านนาไม่ส่งส่วยให้นับตั้งแต่สมัยของพระเจ้ากือนา พระองค์จึงรบกับจีนฮ่อเป็นเวลา 2 ปี ใน พ.ศ. 1947-48
นอกจากนั้น ในรัชสมัยของพระเจ้าสามฝั่งแกนพระองค์มีพระสงฆ์ล้านนากลุ่มหนึ่งจำนวน 25 รูป นำโดยพระมหาธัมมคัมภีร์ พระมหาเมธังกร พระมหาญาณมงคลพระมหาสีลวงศ์ พระมหาสารีบุตร พระมหารัตนากร และพระพุทธสาคร เป็นต้น ได้เดินทางไปสู่สำนักพระมหาสวามีวนรัตน์ที่ลังกาเพื่อเรียนอักขระบาลี การอ่านออกเสียง การสวดตามอักขระบาลีในลังกา และขออุปสมบทใหม่ในเรือขนานที่ท่าเรือยาปาในแม่น้ำกัลยาณี พ.ศ. 1968 ซึ่งจะเห็นได้ว่าชื่อพระมหาสีลวงศ์ก็ปรากฏอยู่ในพระสงฆ์ล้านนาที่เดินทางสืบพระศาสนาในลังกา ดังนั้นจึงน่ามีข้อสรุปว่าคัมภีร์นี้แต่งโดยพระสีลวังสเถระ ในรัชสมัยของพระเจ้าสามฝั่งแกน
อย่างไรก็ตาม ตามทัศนะของผู้ศึกษาวรรณกรรมทางพุทธศาสนามีความเห็นไม่ตรงกันเกี่ยวกับผู้รจนาพระคาถานี้ โดย รศ. สมหมาย เปรมจิตต์ ระบุว่า พระคาถาอุปปาตะสันติ รจนาโดยพระเถรไม่ทราบนามรูปหนึ่ง ระหว่างปีพ.ศ. 2020 - 2070
ก่อนหน้านี้ Bode ยังแสดงความเห็นว่า พระคาถาอุปปาตะสันติ รจนาขึ้นโดยพระเถระไม่ทราบนามเช่นกัน ภายหลังจากที่พระเจ้าบุเรงนอง ทรงได้เมืองเชียงใหม่มาไว้ในขอบขันฑสีมา และได้ทรงส่งพระโอรสไปปกครองต่างพระเนตรพระกรรณ ในการนี้ได้มีการอาราธนาพระสัทธัมมะจักกะสามีมายังล้านนา เพื่อชำระพระศาสนา ใน The Pali literature of Burma ระบุว่า ในช่วงเวลานี้ ล้านนาปรากฏพระเถระผู้รจนาปกรณ์ต่างๆ เพียงไม่กี่ท่าน แสดงให้เห็นว่า ยุครุ่งเรืองของพระพุทธศาสนาในดินแดนนี้เริ่มเสื่อมถอยลงแล้ว กระทั่งพระคาถาอุปปาตะสันติก็ยังไม่ทราบนามผู้แต่ง
ตามการกล่าวอ้างของ Bode นั้น คาดว่าอิงกับหลักฐานทางพม่าเป็นหลัก ซึ่งหากพระคาถาอุปปาตะสันติรจนาขึ้นในช่วงรัชสมัยของพระเจ้าบุเรงนองจริง คาดว่าน่าจะมีช่วงเวลารจนาอยู่ที่ระหว่าง พ.ศ. 2094 - พ.ศ. 2124 ซึ่งเป็นช่วงที่พระเจ้าบุเรงนองทรงครองราชย์ อย่างไรก็ตาม มีความเป็นไปได้เช่นกันว่าวันเวลาที่การกล่าวอ้างในงานของ Bode อาจมิได้หมายถึงการรจนา แต่เป็นช่วงที่พระคาถาแพร่หลายเข้าสู่พม่า
ทั้งนี้ คัมภีร์ศาสนวงศ์ ซึ่งรจนาโดยพระปัญญาสามี พระเถระชาวพม่า เมื่อปี พ.ศ. 2404 กล่าวถึงพระคาถาอุปปาตะสันติ ไว้ว่า '''‘‘อุปฺปาตสนฺตึอญฺญตโร เถโร. ตํ กิร อุปฺปาตสนฺตึ สชฺฌายิตฺวา จีนรญฺโญ เสนํ อชินีติ’’''' (พระเถระไม่ปรากฏชื่อองค์หนึ่งทำปกรณ์ชื่ออุปปาตสันติ นัยว่าสวดอุปปาตสันตินั้นแล้ว ชนะพวกทหารจีน) แสดงให้เห็นว่า แม้แต่ในพม่าซึ่งพระคาถานี้เป็นที่นิยมสวดสาธยาย ก็ยังไม่ทราบนามผู้แต่ง แต่อย่างน้อยยังระบุชัดว่า พระคาถานี้รจนาขึ้นในสมัยพระเจ้าสามฝั่งแกนแห่งล้านนา เพื่อป้องกันภัยรุกรานจากพวกจีนฮ่อ ซึ่งเป็นข้อมูบลที่ปรากฏในในคำนำพระคาถาในภาษาพม่าฉบับของโรงพิมพ์ภอนวาจา
เนื้อหา
คัมภีร์นี้เป็นบทสวดสรรเสริญคุณของพระพุทธเจ้า พระธรรม และพระสงฆ์ ทั้งในอดีต ปัจจุบันและอนาคต อีกทั้งสรรเสริญพระคุณของผู้ทรงคุณทรงฤทธิ์และทรงอำนาจต่างๆ ทำให้เกิดอานุภาพที่เชื่อกันว่าสามารถขจัดปัดเป่าเภทภัยด้านร้ายทั้งปวงให้กลายเป็นดีได้ด้วยอานุภาพของมนต์บทนี้ ที่อ้างคุณของพระไตรรัตน์และสิ่งศักดิ์สิทธิ์ทั้งหลาย บ้านเมืองและสังคมจะมีแต่ความสงบสุข ปราศจากโรคภัยเหตุร้ายทั้งปวง ให้คุณทั้งผู้สวดและผู้ฟังโดยถ้วนทั่ว ทั้งนี้ บุคคลและสภาวะที่อ้างถึงในคัมภีร์อุปปาตะสันติมี 13 ประเภทคือ
อานิสงส์ของการสวด
พระธรรมคุณาภรณ์ ผู้ชำระคัมภีร์พระคาถานี้เป็นภาษาบาลีอักษรไทยเมื่อปี พ.ศ. 2500 กล่าวถึงอานิสงส์ของการสวดสาธยายพระคาถาอุปปาตะสันติ ไว้ว่าจะช่วยเทำให้สังคมร่มเย็นเป็นสุข ดังที่กล่าวถึงในคัมภีร์อุปปาตะสันติ ที่สำคัญ 3 ประการคือ
คัมภีร์อุปปาตะสันติมีข้อความขอความช่วยเหลือ โดยขอให้พระรัตนตรัยและบุคคลพร้อมทั้งสิ่งทรงอิทธิพลในจักรวาลรวม ๑๓ ประเภท ดังที่กล่าวมาแล้ว ช่วยสร้างสันติหรือมหาสันติ ช่วยสร้างโสตถิ และอาโรคยะ ช่วยปรุงแต่งสันติและอาโรคยะ ขอให้ช่วยรวมสันติ รวมโสตถิและรวมอาโรคยะ และขอให้ช่วยเป็นเกราะคุ้มครอง และกำจัดเหตุร้ายอันตรายหรือสิ่งกระทบกระเทือนต่างๆ อย่าให้เกิดมีในตน ในครอบครัว ในหมู่คณะ หรือในวงงานของตน และในวงงานของคนอื่นทั่วไป ซึ่งอานิสงส์การสวดและการฟังอุปปาตะสันติ ดังที่ปรากฏในท้ายคัมภีร์ ยังมีดังต่อไปนี้อีกว่า
นอกจากนี้ ยังมีการระบุถึง เดช ของการสวดสาธยายพระคาถาอุปปาตะสันติเป็นประจำไว้ว่า
ประวัติการสวดสาธยาย
จุดประสงค์ของการสวดสาธยายพระคาถาอุปปาตะสันติมีอยู่หลากหลาย ตามข้อมูลของพระธรรมคุณาภรณ์ (เช้า ฐิตปัญโญ ป.ธ.9) ระบุว่าสมัยที่ท่านพระมหามังคละสีลวังสะแต่งอุปปาตะสันตินั้น ที่เชียงใหม่มีโจรผู้ร้ายและคนอันธพาลชุกชุมผิดปกติ มีเหตุร้ายและสิ่งกระทบกระเทือนอยู่เสมอ พระมหาเถระสีละวังสะจึงให้พระสงฆ์สามเณร และประชาชนพากันสวดและฟังอุปปาตะสันติ เพื่อสงบเหตุร้ายทั้งมวลที่เกิดขึ้นในบ้านเมือง
ขณะที่ข้อมูลของพระคันธสาราภิวงศ์ ระบุว่า ในปี พ.ศ. 1949 เมื่อกองทัพจีนยกพลมารุกรานเมืองเชียงใหม่ในรัชสมัยของพระเจ้าสามฝั่งแกน พระสีลวังสมหาเถระผู้เป็นพระอรหันต์ได้แต่งคัมภีร์อุปปาตสันติ มีจารึกอยู่ในพงศาวดารพม่าว่า พระเจ้าสามฝั่งแกนโปรดเกล้าฯ ให้สร้างมณฑปเล็กใหญ่ในทิศเฉียงทั้ง 3 ทิศ คือทิศตะวันตกเฉียงเหนือมีความหมายเป็นอายุ ทิศตะวันออกเฉียงใต้มีความหมายเป็นเตชะ และทิศตะวันตกเฉียงใต้มีความหมายเป็นสิริ มีการประดิษฐานพระพุทธปฏิมาในท่ามกลางมณฑปใหญ่ และมีรูปหล่อของพระอินทร์อยู่หน้าพระพุทธรูป มีรูปหล่อของท้าวจตุโลกบาลทั้ง 4 ในมณฑปเล็ก 4 แห่ง พระสงฆ์ได้สาธยายรัตนสูตร เมตตสูตร อาฏานาฏิยสูตร และอุปปาตสันติ โดยเริ่มตั้งแต่สถานที่ซึ่งสมมุติทิศว่าเป็นอายุ เมื่อสาธยายพระปริตรและอุปปาตสันติเช่นนี้ภายในเวลาสองสามวัน ภัยพิบัติอันใหญ่หลวงได้เกิดขึ้นในกองทัพจีน ทำให้กองทัพระส่ำระสายและถอยทัพไปในที่สุด
พระธัมมานันทมหาเถระอดีตเจ้าอาวาสวัดท่ามะโอ ยังกล่าวถึงการใช้พระคาถานี้ในประเทศพม่าว่า ในรัชสมัยของพระเจ้าตาลวนที่เสด็จเถลิงราชสมบัติในปี พ.ศ. 2173 และรัชสมัยของพระเจ้าวัมแบอินสัน ได้เกิดกบฏในพระราชวัง มีการสู้รบระหว่างกบฏกับทหาร ฝ่ายกบฏปราชัยถูกฆ่าตาย ต่อมาผีของพวกกบฏได้อาละวาด โดยแสดงรูปร่างให้เห็น ดึงผ้าห่มของคนที่นอนหลับอยู่ ดึงปิ่นผมของนางสนม บางคราวก็หัวเราะ แล้วขว้างปาดอกไม้หรือผลไม้เข้าไปในพระราชวัง บางทีก็หลอกหลอนให้ตกใจ ทำให้คนในพระราชวังเดือดร้อน บางคนจับไข้ไม่สบาย คราวนั้นพระธัมมนันทะ (ชาวพม่าเรียกว่า งะยะแนนัตแสกยองสะยาด่อ) ได้ทำพิธีสาธยายมนต์พระปริตรเพื่อระงับเหตุร้ายเหล่านั้นในวันขึ้น 12 ค่ำ เดือน 6 พ.ศ. 2217 พงศาวดารพม่ากล่าวว่าคัมภีร์อุปปาตสันติก็ได้รับการสาธยายร่วมกับพระปริตรอื่น ๆ ในครั้งนั้น และจากการสาธยายมนต์พระปริตรนี้ ผีร้ายที่หลอกหลอนอยู่ในพระราชวังก็สาบสูญไปหมด ชาววังต่างได้รับความสุขถ้วนหน้าแต่นั้นมา
ครั้นต่อมาเมื่อมีการเปลี่ยนแผ่นดินระหว่างรัชสมัยของพระเจ้าภะจีด่อกับพระเจ้าตายาวดี ใน พ.ศ. 2380 ได้เกิดความไม่สงบขึ้นภายในประเทศ พระอาจารย์พุธ (ชาวพม่าเรียกว่า ยองกันสะยาด่อ) แปลอุปปาตสันติให้พระสงฆ์กับชาวเมืองร่วมกันสาธยาย ความไม่สงบภายในประเทศก็อันตรธานไป และต่อมาใน พ.ศ. 2452 พระอาจารย์แลดีสะยาด่อ วัดอ่องลังไตยอดเขาไจ้ตันลัน ณ จังหวัดเมาะลำเลิง ท่านได้ปรึกษากับพระอาจารย์ยะตะนาโภงมยิน แล้วแต่งคัมภีร์โรคันตรทีปนี เป็นแนวทางการสาธยายเพื่อระงับอหิวาตกโรคที่ระบาดอยู่ในขณะนั้น ท่านระบุว่าการสาธยายมหาสมัยสูตรและอุปปาตสันติ จะอำนวยผลให้พ้นจากอุปสรรคอันตรายทุกอย่างได้
การแพร่หลาย
คัมภีร์นี้เป็นคัมภีร์แต่งขึ้นในอาณาจักรล้านนา แต่ได้เสื่อมความนิยมไปหลังจากอาณาจักรล้านนาตกอยู่ใต้อำนาจของพม่าจนแทบไม่มีใครรู้จัก อย่างไรก็ตามมีหลักฐานคัมภีร์พระคาถาอุปปาตะสันติ ฉบับหนึ่งในล้านนาซึ่งเขียนไว้ในสมุดข่อย หมึกจีน อาบน้ำชาด ในบานแผนกระบุว่า
กระนั้นก็ตาม แม้จะนิยมน้อยลงไปในล้านนา แต่กลับได้รับความนิยมสาธยายในประเทศพม่า ได้จัดพิมพ์ครั้งแรกโดยโรงพิมพ์ภอนวาจา ย่างกุ้ง พ.ศ. 2488 มีทั้งฉบับบาลีและฉบับนิสสัย (ฉบับแปลคำต่อคำ) ของพระชัมพุทีปธชะซึ่งแปลจบในวันพุธ แรม 2 ค่ำ เดือน 5 พ.ศ. 2379 ต่อมากระทรวงมหาดไทยและการศาสนาของพม่าได้จัดพิมพ์บทสวดมนต์ฉบับหลวงที่เรียกว่า สิริมังคลาปริตตอ (พระปริตรเพื่อสิริมงคล) ใน พ.ศ. 2500 นับว่าเป็นเวลานานที่คนไทยไม่รู้จักคัมภีร์นี้ จนกระทั่งพระเทพเมธาจารย์ (เช้า ฐิตปญฺโญ ป.ธ.9) อดีตเจ้าอาวาสวัดโพธาราม จังหวัดนครสวรรค์ (ต่อมาได้รับสมณศักดิ์เป็น พระธรรมคุณาภรณ์) ได้ชำระและจัดพิมพ์เป็นฉบับบาลีอักษรไทยในเดือนสิงหาคม พ.ศ. 2505 โดยได้รับต้นฉบับบาลีอักษรพม่าจากพระธัมมานันทมหาเถระ ธรรมาจริยะ เจ้าอาวาสวัดท่ามะโอในปัจจุบัน ที่นำต้นฉบับมาจากประเทศพม่าเมื่อ พ.ศ. 2503
คัมภีร์นี้มีฉบับแปลหลายฉบับ เท่าที่ทราบมี 4 ฉบับ คือ
บรรณานุกรม
บทสวดอุปปาตสันติ
สโมสรฟุตบอลชรูส์บรีทาวน์
สโมสรฟุตบอลชรูส์บรีทาวน์ (Shrewsbury Town Football Club) เป็นสโมสรฟุตบอลอาชีพ ตั้งอยู่ที่ชรูส์บรีในชรอปเชอร์ ประเทศอังกฤษ ปัจจุบันลงเล่นในลีกวัน ซึ่งเป็นลีกระดับที่ 3 ของลีกฟุตบอลอังกฤษ
สโมสรก่อตั้งในปี ค.ศ. 1886 และได้คัดเลือกเข้าสู่ระบบฟุตบอลลีกในปี ค.ศ. 1950 สโมสรเคยแข่งขันครบทั้ง 3 ลีกของระบบฟุตบอลลีก และยังเคยแข่งขันคอนเฟอเรนซ์พรีเมียร์ ในฤดูกาล 2003–04 นอกจากนี้ยังเคยเข้าร่วมแข่งขันเวลช์คัพ โดยชนะเลิศ 6 สมัย มากกว่าทีมอื่น ๆ
ระหว่างปี ค.ศ. 1910-2007 สโมสรเล่นที่เกย์เมโดว์ ริมฝั่งแม่น้ำเซเวิร์น แต่หลังจากนั้น ได้ย้ายไปเล่นที่สนามนิวเมโดว์ ซึ่งเป็นสนามฟุตบอลประเภทที่สี่ของยูฟ่า ความจุ 9,875 ที่นั่ง
เจ้าหน้าที่สโมสร
''อัปเดตในวันที่ 15 กุมภาพันธ์ ค.ศ. 2016''
เจ้าหน้าที่โค้ช
''ในวันที่ 4 ธันวาคม ค.ศ. 2020 ''
โรงเรียนโพธิสัมพันธ์พิทยาคาร
โรงเรียนโพธิสัมพันธ์พิทยาคาร เป็นโรงเรียนมัธยมศึกษาขนาดใหญ่พิเศษ ตั้งอยู่ในเขตเมืองพัทยา จังหวัดชลบุรี สังกัดสำนักงานเขตพื้นที่การศึกษามัธยมศึกษา เขต 18 (ชลบุรี-ระยอง) สำนักงานคณะกรรมการการศึกษาขั้นพื้นฐาน กระทรวงศึกษาธิการ มีนักเรียนศึกษาอยู่ประมาณ 2,500 คน มีครูปฏิบัติการสอนอยู่ 112 คน เปิดทำการเรียนการสอนในระดับชั้นมัธยมศึกษาปีที่ 1-6 แบบสหศึกษา
ประวัติ
เมื่อต้นปีการศึกษา 2502 พระครูโพธิสารประสาธน์ (บุญมี อคฺคปุญฺโญ) เจ้าอาวาสวัดโพธิสัมพันธ์ในขณะนั้น ได้เป็นผู้นำในการจัดสร้างอาคารเรียนประชาบาลวัดโพธิสัมพันธ์ขึ้นภายในวัดโพธิสัมพันธ์ โดยจัดสร้างบริเวณทางด้านทิศใต้ของพระอุโบสถวัด จนแล้วเสร็จ แล้วเริ่มทำการเรียนการสอนในปีการศึกษา 2503 ให้ชื่อโรงเรียนว่า "โพธิสัมพันธ์พิทยาคาร" โดยมีหม่อมหลวงปิ่น มาลากุล รัฐมนตรีว่าการกระทรวงศึกษาธิการในขณะนี้ เป็นผู้เดินทางมาทำพิธีเปิดโรงเรียน เมื่อวันที่ 3 เมษายน พ.ศ. 2503 สีประจำโรงเรียนคือ สีแสด-ขาว คติธรรมของโรงเรียนก็คือ ปญฺญา นรานํ รตนํ มีความหมายว่า “ปัญญาเป็นแก้วของนรชน”
มัธยมศึกษาตอนต้น
ระดับชั้นมัธยมศึกษาปีที่ 1 ระดับชั้นมัธยมศึกษาปีที่ 2-3
มัธยมศึกษาตอนปลาย
จะมีการเลือกแผนการเรียนเหมือนกันทั้งระดับชั้นมัธยมศึกษาปีที่ 4,5 และ 6 แต่เนื่องจากตั้งแต่ปีการศึกษา 2558 ไม่มีการรับสมัครนักเรียนห้องเรียนพิเศษคณิตศาสตร์-ภาษาอังกฤษ ผังห้องเรียนในระดับชั้นมัธยมศึกษาปีที่ 4-5 จึงเป็นดังนี้
ระดับชั้นมัธยมศึกษาปีที่ 6
เล่ห์ลับสลับร่าง (ละครโทรทัศน์ พ.ศ. 2560)
เล่ห์ลับสลับร่าง ละครโทรทัศน์ไทยแนว โรแมนติกคอมเมดี้ ปี พ.ศ. 2560 นำแสดงโดย ณเดชน์ คูกิมิยะ อุรัสยา เสปอร์บันด์ ปรีชญา พงษ์ธนานิกร และ ธนภพ ลีรัตนขจร ออกอากาศทาง สถานีวิทยุโทรทัศน์ไทยทีวีสีช่อง 3 ระหว่างวันที่ 31 กรกฎาคม ถึง 4 กันยายน พ.ศ. 2560
เนื้อเรื่องย่อ
รามิล เจ้าหน้าที่ตำรวจจากหน่วยปฏิบัติการพิเศษ เขาเป็นคนเจ้าระเบียบ และ เภตรา ซูเปอร์สตาร์ผู้หยิ่งผยอง เธอเป็นคนที่ดูถูกเพื่อนร่วมงานของเธอ โชคชะตานำพาทั้งสองให้สลับร่างกัน พวกเขาต้องเผชิญภัย ความยากลำบาก และอุปสรรคต่าง ๆ เพื่อค่อย ๆ ปรับปรุง แบ่งปัน ดูแล และพบรักแท้ในการเดินทางที่เหลือเชื่อนี้
สถานีรถไฟกัวลาลัมเปอร์
สถานีรถไฟกัวลาลัมเปอร์ (Stesen Keretapi Kuala Lumpur) เป็นสถานีรถไฟหลักแห่งหนึ่งในเขตกัวลาลัมเปอร์ ประเทศมาเลเซีย เปิดใช้งานในปี ค.ศ. 1910 เพื่อใช้งานแทนที่สถานีเก่าก่อนหน้านั้น สถานีรถไฟกัวลาลัมเปอร์เคยเป็นสถานีรถไฟหลักของรถไฟระหว่างเมือง เกอเรตาปีตานะฮ์เมอลายู ก่อนที่จะถูกแทนที่ด้วยสถานีรถไฟเซ็นทรัลกัวลาลัมเปอร์ ในปี ค.ศ. 2001 สถานีรถไฟแห่งนี้โดดเด่นในด้านสถาปัตยกรรมผสมผสาน ระหว่างตะวันออกกับตะวันตก
สถานีรถไฟแห่งนี้ตั้งอยู่บน ถนนสุลต่านจาลันฮีชามุดดิน หรือ "ถนนแห่งชัยชนะ" และตั้งอยู่ใกล้กับอาคารการรถไฟ, มัสยิดแห่งชาติ, อาคารดายาบูมิ และสถานีรถไฟฟ้า ปาซาร์ เซอนิ ซึ่งตั้งอยู่ใกล้แม่น้ำกลัง
สถานีเก่า
ก่อนที่จะมีการก่อสร้างสถานีรถไฟกัวลาลัมเปอร์ เคยมีสถานีรถไฟหลักอยู่ 2 แห่ง ในกัวลาลัมเปอร์
สถานีรถไฟแห่งแรก มีชื่อว่า สถานีเรสซิเดนต์ เนื่องจากตั้งอยู่ใกล้กับย่านที่พักอาศัยของชาวอังกฤษ และตั้งอยู่ตรงข้ามกับเซอลาโงร์คลับ ตัวอาคารทำมาจากไม้ และหลังคาทำมาจากใบจาก สถานีรถไฟแห่งนี้ เป็นสถานีรถไฟแห่งในกัวลาลัมเปอร์ มีรถไฟเชื่อมต่อระหว่างกัวลาลัมเปอร์ กับเมืองกลัง ซึ่งเปิดทำการครั้งแรกวันที่ 22 กันยายน ค.ศ. 1886
สถานีรถไฟแห่งที่สอง มีชื่อว่า สถานีถนนสุลต่าน ก่อสร้างในปี ค.ศ. 1892 บนถนนฟอช (ปัจจุบันคือถนนตุนตันเชิงลอก) ตั้งอยู่ใกล้กับเมย์แบงกก์ทาวเวอร์ และสถานีขนส่งผู้โดยสารปุตุรายา รูปแบบอาคารสถานีค่อนข้างกับของสถานีเรสซิเดนต์ สถานีนี้ตั้งอยู่บนสายปุดุ ซึ่งเป็นทางรถไฟยังย่านอัมปัง
สถานีเรสซิเดนต์ถูกรื้อทิ้ง หลังจากที่สถานีรถไฟกัวลาลัมเปอร์ก่อสร้างเสร็จ และสถานีถนนสุลต่าน ก็ถูกรื้อทิ้งในปี ค.ศ. 1960 ส่วนทางรถไฟสายอัมปังในอดีตนั้น ก็ได้กลายมาเป็นรถไฟฟ้ารางเบา สายอัมปัง ในปัจจุบัน
การก่อสร้าง และการเปิดใช้งาน
อาเธอร์ เบนิสัน ฮับแบค สถาปนิกชาวอังกฤษ ได้ทำการออกแบบอาคารสถานีนี้ขึ้น โดยใช้สถาปัตยกรรมแบบแองโกล-เอเชีย ซึ่งเป็นแบบเดียวกันกับที่ใช้สร้างมัสยิดยาเม็ก การก่อสร้างใช้เงิน 23,000 ดอลลาร์ช่องแคบ ตัวสถานีก่อสร้างเสร็จในวันที่ 1 สิงหาคม ค.ศ. 1910 ภายหลังจากที่มีการรื้อสถานีเรสซิเดนต์ กับสถานีถนนสุลต่านแล้ว สถานีรถไฟกัวลาลัมเปอร์ จึงกลายเป็นสถานีรถไฟหลักของกัวลาลัมเปอร์ สถานีรถไฟแห่งนี้ มีโรงแรมอยู่ภายในตัวสถานี ชื่อว่า โรงแรมสถานี (ภายหลังเปลี่ยนชื่อเป็น โรงแรมสถานีมรดก) ต่อมาในปี ค.ศ. 1995 ได้มีการเปิดใช้งานรถไฟชานเมืองเคทีเอ็ม ซึ่งได้ผ่านสถานีนี้ด้วย
ในวันที่ 15 เมษายน ค.ศ. 2001 ได้มีการย้ายสถานีรถไฟหลักไปที่สถานีรถไฟเซ็นทรัลกัวลาลัมเปอร์ (เคแอลเซ็นทรัล) ทำให้สถานีรถไฟกัวลาลัมเปอร์ถูกลดความสำคัญลง สถานีนี้ได้ถูกปรับเปลี่ยนให้กลายเป็นสถานีรถไฟฟ้าชานเมืองอย่างเต็มรูปแบบ ด้วยการปรับระดับชานชาลาให้สูงพอดีกับประตูรถ
การปรับปรุงและพัฒนา
ในปี ค.ศ. 2001 หลังจากที่สถานีรถไฟเซ็นทรัลกัวลาลัมเปอร์เปิดใช้งาน รถไฟระหว่างเมืองทุกขบวน ได้ถูกยกเลิกการหยุดรับ-ส่งผู้โดยสารที่สถานีรถไฟกัวลาลัมเปอร์แห่งนี้
ชานชาลา
สถานีรถไฟกัวลาลัมเปอร์ มีชานชาลาอยู่ 3 แห่ง แบ่งเป็นชานชาลาเกาะกลาง 2 แห่ง (ชานชาลาที่ 1 และ 4) และชานชาลาเกาะกลาง 1 แห่ง (ชานชาลาที่ 2 และ 3) ก่อนที่จะเปิดใช้งานสถานีรถไฟเซ็นทรัลกัวลาลัมเปอร์ (เคแอลเซ็นทรัล) รายละเอียดของชานชาลา เป็นดังต่อไปนี้
สถาปัตยกรรม
อาคารสถานี ประกอบไปด้วย โถงที่พักผู้โดยสาร, ห้องจำหน่ายตั๋ว และที่ทำการสถานี ออกแบบโดยใช้สถาปัตยกรรมแบบ "ราจ" (Raj) เป็นการนำศิลปะแบบตะวันตกกับศิลปะแบบมุสลิมมาผสมกัน สถาปัตยกรรมแบบนี้ ได้รับความนิยมในช่วงคริสต์ศตวรรษที่ 19-20 ตัวอาคารสถานี มีทั้งหมด 3 ชั้น ทาสีอาคารด้วยสีครีม
ชานชาลาถูกเคลือบด้วยเหล็กกล้า แต่ละชานชาลาสามารถเชื่อมกันได้โดยใช้ทางเดินใต้ดิน ส่วนหลังคาถูกฉาบด้วยกระเบื้อง และมีถ่ายเทอากาศ เนื่องจากในอดีต ต้องถ่ายเทควันจากรถจักรไอน้ำออกไป
สโมสรฟุตบอลอุบล ยูเอ็มที ยูไนเต็ด ในฤดูกาล 2560
สโมสรฟุตบอลอุบล ยูเอ็มที ยูไนเต็ด ในฤดูกาล 2560 นับเป็นฤดูกาลแรก ของสโมสรฟุตบอลอุบล ยูเอ็มที ยูไนเต็ด ในศึกโตโยต้า ไทย ลีก ลีกอันดับหนึ่งของประเทศไทย
การซื้อ-ขาย
ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 ธันวาคม 2559 ถึง 28 มกราคม 2560
ตลาดซื่อขายนักเตะฟุตบอลไทยช่วงที่สองจะเปิดในวันที่ 3 มิถุนายน ถึง 30 มิถุนายน 2560
รายชื่อคณะนิเทศศาสตร์ในประเทศไทย
รายชื่อสถาบันอุดมศึกษาในประเทศไทย ที่เปิดสอนวิชาในกลุ่มนิเทศศาสตร์ หมายถึง ศาสตร์ที่เกี่ยวข้องกับศิลปะในการสื่อสาร โดยให้ความสำคัญกับการสื่อสาร จากองค์ประกอบของการสื่อสาร และสื่อสารมวลชน เป็นคำที่ใช้อธิบายถึงสาขาวิชาที่เกี่ยวกับการถ่ายทอดข้อมูลผ่านสื่อมวลชนให้คนส่วนใหญ่ มักมีความหมายเกี่ยวข้องกับหนังสือพิมพ์ นิตยสาร เครื่องรับวิทยุ โทรทัศน์ ภาพยนตร์ ที่ใช้ในการเผยแพร่ข่าวหรือการโฆษณา
บี จิสติกส์
บริษัท บางปะกง เทอร์มินอล จำกัด (มหาชน) (BANGPAKONG TERMINAL PUBLIC COMPANY LIMITED ชื่อย่อ:BTC) ก่อตั้งเมื่อวันที่ 24 พฤศจิกายน 2538 บริษัทดำเนินธุรกิจท่าเทียบเรือและการให้บริการอื่นๆที่เกี่ยวข้อง โดยได้รับใบอนุญาตที่สำคัญเกี่ยวกับการให้บริการท่าเทียบเรือ ได้แก่ ใบอนุญาตประกอบกิจการท่าเรือเดินทะเล ใบอนุญาตให้ใช้ท่าเทียบเรือ ใบอนุญาตให้เปิดทำเนียบท่าเรือและโรงพักสินค้า และใบอนุญาตให้เปิดดำเนินการโรงพักสินค้าเพื่อตรวจปล่อยของขาเข้าและบรรจุของขาออกนอกเขตทำเนียบท่าเรือ (ICD) ในวันที่ 28 กุมภาพันธ์​ พ.ศ. 2561 เปลี่ยนชื่อเป็น บริษัท บี จิสติกส์ จำกัด (มหาชน)
สกายทีม
สกายทีม (Skyteam) เป็นเครือข่ายพันธมิตรสายการบินขนาดใหญ่ที่สุดเป็นอันดับ 2 ของโลก ก่อตั้งเมื่อวันที่ 22 มิถุนายน พ.ศ. 2543 (ค.ศ. 2000) ปัจจุบันมีสายการบินเข้าร่วมเป็นสมาชิกจำนวน 19 สายการบิน
ปัจจุบันเครือข่ายมีการให้บริการเที่ยวบินวันละกว่า 14,000 เที่ยว ในท่าอากาศยาน 926 แห่ง ใน 173 ประเทศ
สายการบินสมาชิก
หมายเหตุ +: สายการบินผู้ร่วมก่อตั้ง
Dabie bandavirus
Dabie bandavirus มีอีกชื่อว่า ไวรัส SFTS เป็นไวรัสที่เกิดจากเห็บในสกุล Bandavirus วงศ์ Phenuiviridae อันดับ Bunyavirales สิ่งที่ทำให้เกิดโรคนี้มีชื่อว่า severe fever with thrombocytopenia syndrome (SFTS) โดย SFTS เป็นโรคติดเชื้ออุบัติใหม่ที่มีการระบุถึงครั้งแรกในภาคตะวันออกเฉียงเหนือและภาคกลางของประเทศจีนใน ค.ศ. 2009 และขณะนี้ได้มีการค้นพบในญี่ปุ่น เกาหลีใต้ เวียดนาม และไต้หวันใน ค.ศ. 2015 SFTS มีอัตราการเสียชีวิตที่ 12% และในบางพื้นที่เพิ่มขึ้นสูงถึงกว่า 30% อาการหลักของ SFTS ได้แก่ มีไข้ อาเจียน ท้องร่วง อวัยวะหลายส่วนล้มเหลว ภาวะเกล็ดเลือดต่ำ เม็ดเลือดขาวต่ำ (จำนวนเม็ดเลือดขาวต่ำ) และระดับเอนไซม์ตับสูงขึ้น โรคนี้เกิดการระบาดอีกครั้งเกิดขึ้นที่ภาคตะวันออกของจีนในช่วงครึ่งแรกของ ค.ศ. 2020
แม่เมาะ
แม่เมาะ อาจหมายถึง
เอเชียทีค เดอะริเวอร์ฟรอนต์
เอเชียทีค เดอะริเวอร์ฟรอนต์ (Asiatique The Riverfront) เป็นศูนย์การค้าเปิดโล่งขนาดใหญ่ริมแม่น้ำเจ้าพระยา ตั้งอยู่ระหว่างซอยเจริญกรุง 72-76 ถนนเจริญกรุง แขวงวัดพระยาไกร เขตบางคอแหลม กรุงเทพมหานคร บริหารงานโดย กองทุนรวมอสังหาริมทรัพย์ไทยรีเทล อินเวสเม้นต์ โดย บริษัท แอสเสท เวิรด์ รีเทล จำกัด ภายในโครงการประกอบด้วยร้านค้า ร้านอาหารริมน้ำ นอกจากนี้ยังเป็นที่ตั้งของโรงละครคาลิปโซ่ที่ย้ายมาจากโรงแรมเอเชีย และโรงละครโจหลุยส์ที่ย้ายมาจากสวนลุมไนท์บาซาร์
Dabie bandavirus
ประวัติ
ใน ค.ศ. 2009 Xue-jie Yu และเพื่อนร่วมงาน แยกไวรัส SFTS (SFTSV) จากเลือดผู้ป่วยโรค SFTS
วิวัฒนาการ
มีการระบุรูปแบบพันธุกรรมถึง 5 แบบ (A–E)
เอเชียทีค เดอะริเวอร์ฟรอนต์
เอเชียทีค เดอะริเวอร์ฟรอนต์ เดิมเป็นที่ตั้งของวัดพระยาไกร ซึ่งต่อมาได้เปลี่ยนแปลงเป็นท่าเรือ โดยบริษัทอีสต์เอเชียติกสัญชาติเดนมาร์ก มาเปิดกิจการในสมัยพระบาทสมเด็จพระจุลจอมเกล้าเจ้าอยู่หัว มีการสร้างเป็นโกดัง โรงเลื่อย และนำเครื่องจักรขนาดใหญ่หลายตัวมาติดตั้งไว้ และมีการสร้างท่าเรือขนถ่ายสินค้าซึ่งเป็นการเปิดประตูการค้าสากลระหว่างประเทศไทยและทวีปยุโรป ในช่วงสงครามมหาเอเชียบูรพา กองทัพญี่ปุ่นได้เข้ามายึดท่าเรือและคลังสินค้าของบริษัทอีสต์เอเชียติก เพื่อใช้เป็นฐานกำลังและคลังแสง และยังปรากฏมาจนถึงปัจจุบัน
Dabie bandavirus
วิวัฒนาการ
ในบรรดา bunyaviruses ดูเหมือนว่าไวรัสชนิดนี้มีความใกล้ชิดกับ serogroup ของไวรัส Uukuniemi มากกว่ากลุ่มโรคไข้ริ้นฝอยทราย ไวรัสนี้อยู่ใน serocomplex ของไวรัส Bhanja
เอเชียทีค เดอะริเวอร์ฟรอนต์
กระทั่งในปี พ.ศ. 2555 ได้มีพัฒนาปรับปรุงเป็นศูนย์การค้า ด้วยแนวคิด Festival Market and Living Museum ซึ่งได้ชื่อว่าเป็นสถานที่ท่องเที่ยวและช้อปปิ้งที่มีทัศนียภาพที่สวยงาม โดยมีจุดเด่นคือชิงช้าสวรรค์ขนาดใหญ่ "เอเชียทีค สกาย" ซึ่งมีขนาดใหญ่ที่สุดในประเทศไทยที่ความสูง 60 เมตร และเมื่อขึ้นไปแล้วจะสามารถมองเห็นทัศนียภาพโดยรอบของกรุงเทพมหานครในมุมสูงได้รอบตัว
Dabie bandavirus
วิทยาการระบาด
มีผู้พบไวรัสในมณฑลอานฮุย, มณฑลเหอหนาน, มณฑลหูเป่ย์, มณฑลเจียงซู, มณฑลเหลียวหนิง และมณฑลชานตง ไวรัส SFTS เกิดในพื้นที่ชนบทตั้งแต่เดือนมีนาคมถึงพฤศจิกายน และกรณีส่วนใหญ่พบตั้งแต่เดือนเมษายนถึงกรกฎาคม
นอกจากนี้ ยังมีผู้พบไวรัสในเกาหลีใต้ ญี่ปุ่น เวียดนาม และไต้หวัน
เอเชียทีค เดอะริเวอร์ฟรอนต์
ในอนาคต ยังมีแผนที่จะก่อสร้างอาคารพาณิชย์แบบผสมความสูง 450 เมตร จำนวน 100 ชั้น ซึ่งจะกลายเป็นอาคารที่สูงที่สุดในประเทศไทยอีกด้วย
การจัดสรรพื้นที่
เอเชียทีค เดอะ ริเวอร์ฟร้อนท์ ประกอบด้วยพื้นที่สำคัญดังนี้
นอกจากนี้ยังมีลานกิจกรรมเอเชียทีคพาร์ค ทางเดินริมแม่น้ำ และบริการเรือรับ-ส่ง ไปยังท่าเรือสาทรได้อีกด้วย
โครงการในอนาคต
เอเชียทีค เดอะ ริเวอร์ฟร้อนท์ มีโครงการพัฒนาส่วนต่อขยายในระยะที่ 2 บนพื้นที่รวมเกือบ 100 ไร่ มูลค่าลงทุนไม่น้อยกว่า 30,000 ล้านบาท
โดยล่าสุดได้เซ็นสัญญากับ Adrian Smith + Gordon Gill Architecture (AS+GG) ผู้เชี่ยวชาญและมีประสบการณ์ด้านการออกแบบอาคาร อาทิ บุรจญ์เคาะลีฟะฮ์ ในนครดูไบ สหรัฐอาหรับเอมิเรตส์, เซ็นทรัล พาร์ค ทาวเวอร์ สหรัฐอเมริกา, เจดดาห์ทาวเวอร์ อาคารสูง 1 กิโลเมตร ในเมืองญิดดะฮ์ ประเทศซาอุดีอาระเบีย และ AL Wasl Plaza นครดูไบ สหรัฐอาหรับเอมิเรตส์ สถานที่จัดงานเอ็กซ์โป 2020 ในเดือนตุลาคม พ.ศ. 2563 เป็นต้น โดย AS+GG จะทำงานร่วมกับ บริษัท เอ 49 จำกัด และ บริษัท เออร์เบิ้น อาร์คิเต็คส์ จำกัด
เบื้องต้นในโครงการจะประกอบด้วย อาคารที่สูงที่สุดในประเทศไทย ความสูง 450 เมตร จำนวน 100 ชั้น ริมแม่น้ำเจ้าพระยา บริเวณลานจอดรถและเอเชียทีค สกาย ในปัจจุบัน ภายในอาคารประกอบด้วย โรงแรมเจดับบลิว แมริออท มาร์คีส์ เอเชียทีค แบงค็อก จำนวน 1,000 ห้อง, โรงแรมริทซ์-คาร์ลตัน รีเสิร์ฟ แอท เอเชียทีค เดอะริเวอร์ฟรอนต์ จำนวน 124 ห้อง และริทซ์-คาร์ลตัน รีเซิร์ฟ เรสซิเดนเซส แอท เอเชียทีค เดอะริเวอร์ฟรอนต์ จำนวน 180 ห้อง นอกจากนี้ยังมีพื้นที่สำนักงาน พื้นที่ค้าปลีกระดับบน และจุดชมวิวบนดาดฟ้า โดยปัจจุบันอยู่ระหว่างการทำงานร่วมกับของทุกฝ่ายที่เกี่ยวข้อง คาดว่าจะใช้เวลา 1 ปีครึ่งกว่าการออกแบบโครงการทั้งหมดจะแล้วเสร็จ พร้อมยื่นรายงานการประเมินผลกระทบสิ่งแวดล้อมก่อนเริ่มการก่อสร้าง คาดว่าจะเปิดให้บริการในปี พ.ศ. 2573 นอกจากนี้บริเวณพื้นที่ในปัจจุบัน ยังมีแนวทางการพัฒนาอีก 2 ส่วน ดังนี้
ซึ่งการพัฒนาทั้งหมดจะใช้ระยะเวลา 3 ปี สำหรับพื้นที่อีกเกือบ 40 ไร่ที่เหลือบริเวณฝั่งตรงข้ามถนนที่ปัจจุบันเป็นที่จอดรถบัสนักท่องเที่ยว จะมีการพัฒนาเป็นส่วนสุดท้าย ซึ่งเบื้องต้นจะพัฒนาเป็นพื้นที่อาคารค้าปลีก และโรงแรมดิ เอเชียทีค แบงค็อก ออโตกราฟ คอลเลคชัน จำนวน 208 ห้อง
ครอบฟันสี
ครอบฟันสี หรือ มะก่องข้าว (ชื่อวิทยาศาสตร์: Abutilon indicum) ชื่อสามัญ: Country mallow เป็นไม้พุ่มที่เป็นวัชพืชและพืชในตำรับยาสมุนไพรไทยที่มีสรรพคุณหลากหลาย มีดอกสีเหลืองล้วน
ลักษณะทางพฤกษศาสตร์
ครอบฟันสี (A. indicum) เป็นไม้พุ่มขนาดเล็ก อาจยืนต้นหรืออายุสั้นปีเดียวแบบพืชล้มลุก ลำต้นตั้งตรงแตกหลายกิ่ง สูง 1 - 2.5 ม. เปลือกต้นสีเทาแตกลาย (ในประเทศไทยมักไม่สูงเกิน 1.5 เมตร) บริเวณลำต้นและปลายกิ่งอ่อนอาจแกมสีแดง
ใบ รูปหัวใจ กลมค่อนไปทางรี ปลายใบแหลม ยาว 3 - 9 ซม. กว้าง 2.5 - 7 ซม .ขอบใบหยักไม่สม่ำเสมอปลายหยักแหลม (serrate) เนื้อใบบางถึงค่อนข้างหนา ก้านใบย่อยขนาด 1-2 มม. มักโค้งออกด้านนอก ก้านใบยาว 2-4 ซม. ก้านใบสีเทามีขนเล็กน้อยขึ้นประปราย ขนสีขาวนวลหรือเทาอ่อน ยาว 1 มม.
ดอก เดี่ยว สีเหลืองล้วน หรือสีแสดเหลืองล้วน ดอกกลมมีกลีบดอกหมุนและอาจซ้อนหรือไม่ซ้อนกัน ดอกออกตามซอกใบ เส้นผ่านศูนย์กลาง 2 - 2.5 ซม. ก้านดอกยาว 4 -5 ซม. เป็นปล้อง ๆ ใกล้ปลายก้าน (มีติ่งช่วงปลายก้าน) สีเทาแกมเหลือง กลีบเลี้ยงสีเขียวรูปกลมเส้นผ่านศูนย์กลาง 6-10 มม. มีขนสีเทาหนาแน่น กลีบดอก 5 กลีบ รูปไข่แบบกว้างปลายยอดแหลม กลีบดอกสีเหลืองสม่ำเสมอ กลีบดอก 7-8 มม. ก้านเกสรเป็นสะเก็ด ก้านเกสรและก้านชูอับเรณูสั้น อับเรณูสีเหลือง รังไข่ 15-20 ตำแหน่ง
ผล ทรงกลมแป้นหัวตัด หรือค่อนไปทางทรงกระบอกเล็กน้อย เป็นรูปเฟือง มีฟัน (mericarp) 15 - 20 ซีก เส้นผ่านศูนย์กลาง 1.5 ซม. ปลายค่อนข้างแหลม ในส่วนขอบบนของผลหักเป็นมุมฉากและมีจะงอยสั้น ๆ มีขนปกคลุมแน่นที่โคนผล เมล็ด 2-3 เมล็ดต่อซีก เมล็ดรูปไต มีขนรูปดาวปกคลุมเมล็ดมีลักษณะเป็นเกล็ดเบาบาง
ครอบฟันสี (A. indicum) มีลักษณะทางพฤกษศาสตร์คล้ายกับ ครอบจักรวาล (A. hirtum) แต่ครอบฟันสีมีลักษณะเด่น คือ ใบยาวทรงรี ขอบใบหยักน้อย ดอกสีเหลืองล้วน (ไม่มีจุดกลางดอกสีแดงเข้ม)
อนุกรมวิธานและการตั้งชื่อ
ครอบฟันสี (Abutilon indicum) ชื่ออื่น: มะก่องข้าว ก่องข้าว (เชียงใหม่) โผงผาง (โคราช) ฟันสี (ภาคกลาง) country mallow และชื่อที่กำกวมซ้ำมักใช้สับสนกับพืชในสกุลเดียวกันและมีลักษณะใกล้เคียงกัน ได้แก่ ครอบจักรวาล (Abutilon hirtum) และ ปอบแปบ (Abutilon theophrasti) ชื่ออื่นในต่างประเทศ ได้แก่
นิเวศวิทยา
ครอบฟันสี (A. indicum) เป็นวัชพืชที่พบได้ทั่วไปในป่าพงรกร้าง บริเวณที่โล่ง แสงแดดส่องถึงตลอดวัน และแถบอากาศร้อนกึ่งอบอุ่น เติบโตได้ตั้งแต่ระดับน้ำทะเลถึงระดับความสูง 1,600 ม. ถูกระบุว่าเป็นเป็นวัชพืชต่างถิ่นรุกรานในเอเชียและโอเชียเนีย แต่ยังไม่ถือว่าเป็นภัยคุกคามในระดับสูง ครอบฟันสีถูกใช้อย่างแพร่หลายในระดับท้องถิ่นในฐานะพืชสมุนไพรโบราณ และอาจได้รับการแนะนำให้นำเข้าเพาะปลูกเพื่อวัตถุประสงค์ทางการแพทย์ ครอบฟันสีหลุดรอดจากการเพาะปลูกและแพร่กระจายเป็นวัชพืชในเขตร้อนได้ง่าย
เคมี
ทั้งต้น มีสารสำคัญกลุ่ม Flavonoid glycoside ได้แก่ Gossypin, Gossypitrin, Cyanidin-3-rutinoside
การใช้ประโยชน์
โดยทั่วไปในตำรับยาแผนโบราณ ส่วนต่าง ๆ ของครอบฟันสีใช้เป็นยาขับเสมหะ, ยาระบาย, ยาระบาย, ขับปัสสาวะ, ยากล่อมประสาท, ฝาดสมาน, ยาบำรุงกำลัง, แก้อาการชัก ต้านการอักเสบ ยาถ่ายพยาธิและยาแก้ปวด. และรักษาโรคเรื้อน แผลพุพอง ปวดหัว หนองใน และกระเพาะปัสสาวะอักเสบ โดยใช้ส่วนต่าง ๆ ตากแห้งและบดเป็นผง ทั้งนี้การใช้ควบคุมโรคเบาหวานต้มกินเพื่อใช้คุมระดับน้ำตาลในเลือดยังไม่ได้รับผลการวิจัยยืนยัน
ต้น ใช้บำรุงเลือด ช่วยขับลม แก้อาการชัก ในอินเดียซึ่งมีโรคที่เกี่ยวข้องกับการปนเปื้อนของฟลูออไรด์เกิดขึ้นในประชากรเกือบ 62 ล้านคน ลำต้น A. indicum ใช้ในการเตรียมถ่านกัมมันต์ของกรดไนตริกเพื่อกำจัดฟลูออไรด์ไอออนจากน้ำที่ปนเปื้อน และได้รับการเสนอแนะว่าเป็นพืชที่มีศักยภาพในการใช้สำหรับการบำบัดสภาพดินที่ปนเปื้อนโลหะหนัก
ใบ ใช้ต้มกับน้ำ ใช้อมบ้วนปาก แก้ปวดฟันและแก้เหงือกอักเสบ นอกจากนี้ยังใช้ กินเป็นยาหล่อลื่นขับเสมหะ ขับปัสสววะ เป็นยาระบายอ่อนๆ ช่วยเจริญอาหาร
ราก แก้ลม ช่วยบำรุงธาตุ แก้มุตกิต และบรรเทาอาการไอ บำบัดรักษาไข้ผอมเหลือง ช่วยบำรุงกำลัง ใช้ กินเป็นยาขับปัสสาวะ
ดอก ช่วยฟอกลำไส้ ใช้ กินเป็นยาขับปัสสาวะ
เมล็ด ใช้เป็นยาระบายและมีประโยชน์ในกรณีของโรคริดสีดวงทวาร
ปานเลขา ว่านม่วง
ปานเลขา ว่านม่วง หรือชื่อจริงในปัจจุบัน รัฐธยาน์ ธิติสุรนันท์ เป็นมิสไทยแลนด์เวิลด์คนแรก ในปี พ.ศ. 2528
ประวัติ
ปานเลขา ว่านม่วง เกิดเมื่อวันที่ 8 กันยายน พ.ศ. 2506 บิดาชื่อ "พันตำรวจโท ปน ว่านม่วง" มารดาชื่อ "ลัจจา" ถึงแก่กรรมแล้ว เป็นอดีตครูสอนรำไทยที่โรงเรียนศรีวิกรม์  ส่วนชื่อปานเลขา คุณหญิงชิ้น ศิลปบรรเลง เป็นคนตั้งให้ ปอเริ่มเรียนชั้นอนุบาลถึงชั้นประถม 7 ที่ โรงเรียนสาธิตมหาวิทยาลัยศรีนครินทรวิโรฒ ประสานมิตร จบปริญญาตรี สาขามนุษย์ศาสตร์ มหาวิทยาลัยรามคำแหง ระหว่างที่เรียนปริญญาตรีได้สมัครมิสไทยแลนด์เวิลด์ 1985 ซึ่งจัดขึ้นเป็นครั้งแรกได้ตำแหน่งมิสไทยแลนด์เวิลด์คนแรกของประเทศไทยและเป็นตัวแทนสาวไทยไปประกวดมิสเวิลด์ 1985 ที่ประเทศอังกฤษ ต่อมาได้เรียนต่อจนจบและใช้ชีวิตเป็นแม่บ้าน ช่วงแรกทำงานที่บริษัทการบินไทย ได้ลาออกจนได้กลับเข้าสู่วงการบันเทิง ถ่ายแบบปกนิตยสาร เดินแบบแฟชั่นจนเป็นอาชีพ
ฮา ซึง-รี
ฮา ซึง-รี (เกิด 9 มกราคม ค.ศ. 1995)  เป็นนักแสดงชาวเกาหลีใต้ ต้นสังกัดเดิมของเธอคือ Jwin entertainment และ ปัจจุบันเธออยู่ภายใต้การดูแลของ ELpark  ซึ่งฮาซึงรีได้ตกลงเซ็นสัญญาเป็นนักแสดงในสังกัดของ ELpark และมีการยืนยันอย่างเป็นทางการว่าเธอได้เข้าไปเป็นนักแสดงในสังกัด เมื่อวันที่ 23 มิถุนายน พ.ศ. 2565 ประวัติการแสดงของเธอ ในปี 1999 เมื่อฮาซึงรีอายุได้ 5 ขวบ เธอได้เดบิวต์ในฐานะนักแสดงเด็กในซีรีส์ เรื่อง Youth Trap ทางช่อง SBS ซึ่งบันทึกเรตติ้งผู้ชมสูงสุดที่ 53.1%  ในเวลานั้น ด้วยความนิยมนี้ เธอจึงได้ฉายาว่าเป็น "ลูกสาวของชิมอึนฮา" เธอยังปรากฏตัวเป็นประจำในรายการสำหรับเด็ก เช่น โรงเรียนอนุบาลโปโปโป และ โรงเรียนอนุบาลDing Dong Dang จากนั้นเธอก็เริ่มก้าวเข้าสู่นักแสดงวัยผู้ใหญ่ในซีรีส์เรื่อง School 2017 ซึ่งเธอรับบทเป็น ฮวังยองกอล ทางช่อง KBS2 ต่อมาในปี 2018 เธอได้ปรากฏตัวครั้งแรกในละครประจำวันตอนเย็นของ KBS1 เรื่อง "Sunny Again Tomorrow" เธอได้รับบทบาทเป็น ฮวังจีอึน  ซึ่งเป็นบทนำเต็มตัวครั้งแรกของฮาซึงรี
โนชิโระ
โนชิโระ (能代市 (Noshiro-shi)) เป็นนครในจังหวัดอากิตะ ประเทศญี่ปุ่น มีประชากร 52,283 คน มีความหนาแน่นของประชากร 120 คนต่อตารางกิโลเมตร (ณ วันที่ 31 ธันวาคม พ.ศ. 2562) และมีพื้นที่ทั้งหมด 526.95 ตารางกิโลเมตร (203.46 ตารางไมล์)
ฮา ซึง-รี
หลังจากนั้นในปี 2019 เธอได้แสดงซีรีส์ทางช่อง tvN เรื่อง Search: WWW รับบทเป็นเจนนี่ (ฮงยูจิน) และในปี 2022 เธอปรากฏตัวในบทบาทนักยิงธนูชื่อว่า จางฮารีในผลงานต้นฉบับของเน็ตฟลิกซ์ เรื่องมัธยมซอมบี้ (All of us are dead) ซึ่งเธอได้รับความสนใจเป็นอย่างมากในบทบาท จางฮารี หลังจากที่มัธยมซอมบี้ออกอากาศ เธอก็ได้ฉายาใหม่ว่า  양궁선배 ซึ่งแปลว่า รุ่นพี่นักยิงธนู และอีกฉายาหนึ่งคือ 양궁누나 แปลว่า พี่สาวนักยิงธนู
ตำแหน่งทูต
ฮาซึงรีได้รับตำแหน่งเป็นทูตประชาสัมพันธ์ สำนักงานส่งเสริมวัฒนธรรมและกีฬา ร่วมกับคุณแบคเยซึล (พ.ศ. 2565)
โนชิโระ
ภูมิศาสตร์
โนชิโระตั้งอยู่บนที่ราบชายฝั่งทางตะวันตกเฉียงเหนือของจังหวัดอากิตะซึ่งล้อมรอบด้วยทะเลญี่ปุ่น เมืองโนชิโระมีแม่น้ำโยเนชิโระไหลผ่านตัวเมืองก่อนที่จะไหลลงสู่ทะเลญี่ปุ่นบริเวณท่าเรือโนชิโระ จุดสูงสุดคือภูเขายาเคยามะ 963.1 เมตร (3,160 ฟุต)
ประชากร
ประชากรของโนชิโระลดลงในช่วง 60 ปีที่ผ่านมา ตามข้อมูลสำมะโนประชากรญี่ปุ่น
ภูมิอากาศ
โนชิโระมีภูมิอากาศแบบอบอุ่นชื้น (การแบ่งเขตภูมิอากาศแบบเคิพเพิน Cfa) ซึ่งมีความแตกต่างของอุณหภูมิในแต่ฤดูกาลมากโดยมีฤดูร้อนที่อบอุ่นถึงร้อนและฤดูหนาวที่หนาวเย็นถึงเย็นจัด ปริมาณน้ำฝนสามารถตกได้ตลอดปีแต่จะตกหนักสุดตั้งแต่เดือนสิงหาคมถึงตุลาคม อุณหภูมิเฉลี่ยทั้งปีในโนชิโระคือ 12.3 °C ปริมาณน้ำฝนรายปีเฉลี่ยอยู่ที่ 1467 นิ้ว ซึ่งเดือนกันยายนมีฝนตกชุกที่สุด อุณหภูมิสูงสุดโดยเฉลี่ยในเดือนสิงหาคมอยู่ที่ประมาณ 25.3 °C และต่ำสุดในเดือนมกราคมที่ประมาณ -0.8 °C
บูโรสโฮกกี
บูโรสโฮกกี (Borås Hockey) หรือชื่อเดิม บูโรสโฮเซ (Borås HC) เป็นสโมสรฮอกกี้น้ำแข็งระดับอาชีพสัญชาติสวีเดนซึ่งตั้งฐานอยู่ในบูโรส และลิขิต เนียมวัน ผู้เป็นนักกีฬาฮอกกี้น้ำแข็งทีมชาติไทย ได้เคยสร้างผลงานให้แก่ทีมนี้ในช่วง ค.ศ. 1993 ถึง 1996 ตลอดจน ค.ศ. 2004 และ 2005
เดือนพฤษภาคม ค.ศ. 2011 ทางสโมสรได้เปลี่ยนชื่อจากบูโรสโฮเซ มาเป็นบูโรสโฮกกี ปัจจุบัน ทีมนี้เล่นอยู่ในดิวิชัน 1 ซึ่งเป็นลีกระดับสามตั้งแต่ฤดูกาล 2012–13
สโมสรนี้ลงแข่งขันอย่างต่อเนื่องในลีกระดับสองอย่างโฮกกีแอลสเวนสกานระหว่าง ค.ศ. 2007 ถึง 2012 แต่เนื่องจากปัญหาทางเศรษฐกิจของลีกโฮกกีแอลสเวนสกาน ซึ่งได้มีการประกาศ ณ วันที่ 27 มิถุนายน ค.ศ. 2012 ว่าพวกเขาจะไม่ให้อีลิทไลเซนส์แก่บูโรสโฮเซสำหรับฤดูกาล 2012-13 และทางสโมสรได้รับการผลักไสไปยังดิวิชัน 1 แทน ซึ่งทางสโมสรได้ยื่นอุทธรณ์การตัดสินต่อสมาคมฮอกกี้น้ำแข็งสวีเดน แต่การอุทธรณ์ก็ได้รับการปฏิเสธอย่างเป็นผลเมื่อวันที่ 6 กรกฎาคม ค.ศ. 2012
จดหมายของนักบุญเปาโลถึงทิตัส
จดหมายของนักบุญเปาโลถึงทิตัส (Epistle of Paul to Titus) เป็นหนังสือฉบับที่ 17 ในคัมภีร์ไบเบิลภาคพันธสัญญาใหม่ เป็นหนึ่งใน "จดหมายฝากศิษยาภิบาล" อันได้แก่ 1 ทิโมธี, 2 ทิโมธี และ ทิตัส
หนังสือเล่มนี้เดิมเป็นจดหมายของนักบุญเปาโลอัครทูต เขียนถึงทิตัส ซึ่งในขณะนั้นทิตัสอยู่ที่เกาะครีต จากข้อความในตัวจดหมายและลักษณะการเขียน บ่งบอกชัดเจนว่าผู้เขียนคือเปาโล ในตอนท้ายของจดหมาย นักบุญเปาโลนัดให้ทิตัสไปพบกันที่เมืองนิโคบุรี แสดงว่าขณะที่กำลังเขียนจดหมายฉบับนี้เปาโลไม่ได้ถูกจองจำอยู่ในคุก เมื่อประกอบกับข้อมูลทางประวัติศาสตร์อื่น ๆ แล้ว คาดว่าเปาโลเขียนจดหมายนี้ขึ้นขณะกำลังอยู่ในเมืองโครินธ์ ราวปีค.ศ. 64
ทิตัสเป็นชาวกรีก แต่กลับใจเป็นคริสเตียนและเป็นทั้งเพื่อนร่วมงานและร่วมเดินทางกับเปาโลหลายครั้ง ตอนที่เปาโลออกเดินทางจากเมืองแอนติออกไปยังกรุงเยรูซาเลม ทิตัสก็ได้ร่วมเดินทางไปด้วย บางทีอาจจะเป็นทิตัสนี่เอง ที่ไม่ได้ถูกกล่าวถึงในหนังสือกิจการของอัครทูต เป็นผู้ร่วมงานกับนักบุญเปาโลที่เมืองเอเฟซัสและโครินธ์ หลังจากที่นักบุญเปาโลได้รับการปล่อยตัวจากการถูกจำคุกครั้งแรก เปาโลกับทิตัสได้ไปยังเกาะครีต หลังจากประกาศข่าวประเสริฐที่นั่นอยู่ระยะเวลาหนึ่ง นักบุญเปาโลได้เดินทางไปยังเมืองอื่น ส่วนทิตัสยังคงอยู่ที่เกาะครีต เพื่อทำงานต่อไป หลังจากที่จากเกาะครีตมาแล้ว เปาโลจึงเขียนจดหมายฉบับนี้ขึ้น เพื่อเป็นแนวทางในการทำงานให้กับทิตัส
ประการที่สองคือ ต้องการให้ทิตัสสั่งสอนคนในเกาะครีตให้ดำเนินชีวิตอย่างถูกต้อง เนื่องจากเปาโลทราบมาว่าชาวครีตเป็นคนไม่ดี จึงสั่งทิตัสเกี่ยวกับชาวครีตว่า "คำที่เขาอ้างนี้เป็นความจริง เหตุฉะนั้นท่านจงต่อว่าเขาให้แรง ๆ เพื่อเขาจะได้มีความเชื่ออันมีหลัก" เปาโลยังได้แนะนำถึง แนวทางการประพฤติตัวที่ดี เช่น ให้เอาจริงเอาจัง มีสติสัมปชัญญะ เป็นคนไม่ส่อเสียด เป็นต้น
ประการที่สามคือ ต้องการบอกให้ทิตัสมาพบกันที่เมืองนิโคบุรี หลังจากงานที่เกาะครีตเสร็จสิ้นแล้ว
เสือลายเมฆ
เสือลายเมฆ (Clouded leopard; ) เสือใหญ่ประเภทหนึ่ง อยู่ในวงศ์เสือและแมว (Felidae)
ศัพทมูลวิทยา
โดยที่ชื่อวิทยาศาสตร์ คำว่า Neofelis มาจากภาษากรีก คำว่า νεο- หมายถึง "ใหม่" และคำศัพท์ละติน feles หมายถึง "แมว" รวมกันแล้วหมายถึง "แมวใหม่"
ลักษณะ
เสือลายเมฆเป็นเสือขนาดเล็ก รูปร่างโดยทั่วไปคล้ายเสือดาวแต่เล็กกว่า รูปร่างเตี้ยป้อม ลำตัวมีสีพื้นน้ำตาลอมเทาจนถึงน้ำตาลเหลือง ช่วงล่างและขาด้านในสีขาวหรือสีครีม มีลายสีน้ำตาลเข้มเป็นดวงเหมือนก้อนเมฆขนาดใหญ่ทั่วตัว ตั้งแต่หัว ขา และหาง ดวงบางดวงอาจมีจุดดำอยู่ภายในดวงด้วย แต่ละดวงมีส่วนที่ค่อนไปทางท้ายลำตัวคล้ำกว่า ดวงบริเวณหัวและขาจะมีขนาดเล็กและอาจเป็นเพียงจุดทึบตัน ที่หลัง แก้ม และคอเป็นเส้นสีดำ หูสั้นกลม หลังหูสีดำและมีจุดสีขาวอมน้ำตาลกลางหลังหู ขาค่อนข้างสั้น ขาหลังยาวกว่าขาหน้าอย่างเห็นได้ชัด อุ้งตีนกว้าง
หางยาวมากและฟู มีลายเป็นปล้อง ปลายหางสีดำหรือสีเทา หางยาวเกือบ 90 เซนติเมตร ยกเว้นเสือลายเมฆพันธุ์ฟอร์โมซัน (F.n. brachyurus) มีหางสั้นเป็นพิเศษเพียง 55-60 เซนติเมตร แต่ความยาวของหางไม่อาจใช้เป็นเกณฑ์ในการจำแนกชนิดพันธุ์ได้
เขี้ยวยาว 3.8-4.5 เซนติเมตร นับว่ายาวที่สุดในจำนวนเสือทั้งหมดในโลก ด้านหลังเขี้ยวคมมาก ตัวเต็มวัยมีน้ำหนักประมาณ 10-20 กิโลกรัม ความยาวลำตัว 750-1,100 มิลลิเมตร แม้จะมีขนาดเล็กกว่าเสือชนิดอื่น ๆ แต่เสือลายเมฆมีสัดส่วนของกะโหลกคล้ายกับเสือชนิดอื่น ๆ จัดเป็นเสือที่มีขนาดเล็กที่สุด
เสือลายเมฆไม่เพียงลวดลายที่โดดเด่นต่างจากเสือชนิดอื่นเท่านั้น โครงสร้างภายในและลักษณะทางพันธุกรรมก็ต่างจากเสือชนิดอื่น กะโหลกต่างจากเสือชนิดอื่นอย่างเด่นชัด จึงจัดอยู่ในสกุลแยกจากเสือชนิดอื่นคือ Neofelis
อุปนิสัย
ปัจจุบันมีข้อมูลเกี่ยวกับอุปนิสัยของเสือลายเมฆไม่มากนัก เนื่องจากมีจำนวนน้อยในธรรมชาติ ประกอบกับอุปนิสัยที่ลึกลับ และอาศัยบนต้นไม้ในป่าทึบ ทำให้ศึกษาได้ยาก ข้อมูลในด้านนี้มักได้มาจากการสอบถามชาวบ้านและจากการสังเกตในกรงเลี้ยงเป็นส่วนใหญ่
เสือลายเมฆชอบอาศัยและพักผ่อนบนต้นไม้ เป็นนักปีนชั้นเยี่ยม มีข้อตีนที่พลิกหมุนได้แบบเดียวกับมาร์เกย์ จึงสามารถห้อยโหนกิ่งไม้ด้วยขาหลังเพียงอย่างเดียวแล้วปล่อยให้หัวห้อยลงมาได้ สามารถไต่กิ่งไม้แบบห้อยตัวอยู่ใต้กิ่งไม้ที่เอนเกือบขนานกับพื้นได้ เปรียบเทียบฝีมือการปีนป่ายกับเสือดาวแล้วเสือลายเมฆจะเก่งกว่า แม้เสือดาวจะปีนต้นไม้เก่ง แต่ก็ไม่ถนัดในการจับเหยื่อบนต้นไม้ แต่เสือลายเมฆเคยมีรายงานว่าไล่จับลิงบนต้นไม้ได้ อย่างไรก็ตามเสือลายเมฆล่าเหยื่อบนพื้นดินมากเท่า ๆ กับบนต้นไม้
สัตว์ที่เสือลายเมฆชอบล่าได้แก่ ลิง หมูป่า กวางขนาดเล็ก ชะมด เม่น กระรอก นก ปลา แพะ สัตว์เลี้อยคลาน ที่อุทยานแห่งชาติเขาใหญ่ในประเทศไทยก็เคยมีรายงานว่าเสือลายเมฆจับลิงกังและชะนีกิน
การกระจายพันธุ์และพฤติกรรม
มีการกระจายพันธุ์ตั้งแต่เนปาล, สิกขิม, ภาคเหนือของอินเดีย, ภาคใต้ของจีน, ไต้หวัน, ตะวันตกของพม่า, ไทย, ลาว, กัมพูชา, เวียดนาม, มาเลเซีย, เกาะบอร์เนียวและเกาะสุมาตรา มีพฤติกรรมมักอาศัยและหากินตามลำพัง หากินบนต้นไม้มากกว่าตามพื้น แต่ก็ลงมาบนพื้นดินบ้างเป็นบางครั้ง มักหากินในเวลากลางคืน เหยื่อได้แก่ นก, ลิง และงูบางชนิด โดยก่อนกินเหยื่อจะเลียขนของเหยื่ออกเสียก่อนเพื่อทำความสะอาด บางครั้งจะกลับมากินเหยื่อที่เหลือทิ้งไว้จนหมด ใช้เวลาตั้งท้อง 90 - 95 วันออกลูกครั้งละ 2 - 4 ตัว โดยลูกเสือแรกเกิดมีน้ำหนักตัวประมาณ 150 - 180 กรัม แต่พฤติกรรมในสถานที่เลี้ยง การผสมพันธุ์เป็นไปได้ยาก เนื่องจากเสือลายเมฆตัวผู้จะทำร้ายตัวเมียจนถึงตายได้ เนื่องจากเป็นสัตว์ที่ตอบสนองต่อความเครียดได้ง่าย ในปี ค.ศ. 2002 จึงมีโครงการโดยความร่วมมือของหลายประเทศและสถาบันสมิธโซเนียนผสมพันธุ์เสือลายเมฆขึ้นด้วยวิธีการผสมเทียม จนกระทั่งได้ลูกเสือลายเมฆด้วยวิธีนี้มาแล้ว 58 ตัว (ข้อมูลจนถึงปี ค.ศ. 2015) และเสือลายเมฆกลุ่มนี้ได้กลายเป็นต้นพันธุ์ให้แก่สวนสัตว์ต่าง ๆ ทั่วโลก เพื่อเพาะขยายพันธุ์ต่อแล้วถึง 16 ตัว สำหรับในประเทศไทยประสบความสำเร็จในกลางปี ค.ศ. 2015 ที่สวนสัตว์เปิดเขาเขียว เป็นลูกเสือลายเมฆ 2 ตัว
ทางฝั่งใต้แม่น้ำแยงซีเกียง เคยพบในตีนเขาหิมาลัยที่ระดับความสูงถึง 1,450 เมตร คาดว่าเสือลายเมฆอาจอยู่ได้ที่ระดับความสูงถึง 3,000 เมตร
สถานะ
เสือลายเมฆ นับเป็นเสือชนิดที่มีลวดลายสวยงาม จึงตกเป็นที่ต้องการของมนุษย์เสมอ ๆ ทั้งล่าเพื่อเอาหนัง และนำไปเป็นสัตว์เลี้ยง ซึ่งพฤติกรรมเมื่อเป็นสัตว์เลี้ยงโดยมนุษย์แล้ว ปรากฏว่าเสือลายเมฆมีพฤติกรรมที่ไม่ดุและค่อนข้างเชื่องมากกว่าเสือหรือแมวป่าชนิดอื่น ๆ สถานะปัจจุบันตามกฎหมายไทย เสือลายเมฆจัดเป็นสัตว์ป่าคุ้มครองประเภทที่ 1 ตามพระราชบัญญัติสงวนและคุ้มครองสัตว์ป่า พุทธศักราช 2535 และสถานะในไซเตสจัดอยู่ในบัญชีหมายเลข 1 (Appendix I)
ชีววิทยา
แม้ว่าสัตว์ที่อาศัยในป่าเขตร้อนอย่างเสือลายเมฆมักไม่มีฤดูกาลผสมพันธุ์ที่แน่นอน แต่พบว่าเสือลายเมฆในแหล่งเพาะเลี้ยงออกลูกตั้งแต่เดือนมีนาคมจนถึงสิงหาคม เสือลายเมฆสาวมีระยะเวลาเป็นสัดครั้งละ 6 วันและเกิดขึ้นทุก ๆ 30 วันในฤดูผสมพันธุ์ เชื่อว่าเสือลายเมฆออกลูกในโพรงไม้ที่อยู่เหนือระดับพื้นดิน แต่ก็เคยมีผู้พบเห็นเสือลายเมฆออกลูกในรังที่อยู่ในระดับพื้นดินท่ามกลางพุ่มไม้ทึบเหมือนกัน แม่เสือตั้งท้อง 86-93 วัน ลูกครอกหนึ่งมีประมาณ 1-5 ตัว ส่วนใหญ่มักมี 2 ตัว ลูกเสือแรกเกิดมีน้ำหนัก 140-170 กรัม ลืมตาเมื่ออายุ 10-12 วัน และเริ่มเดินได้เมื่ออายุ 19-20 วัน เมื่ออายุได้ 10 สัปดาห์ก็เริ่มกินเนื้อได้ หย่านมเมื่ออายุ 5 เดือน เสือหนุ่มสาวจะมีสีสันเหมือนเสือเต็มวัยเมื่ออายุได้ 6 เดือน และเมื่ออายุ 10 เดือนก็จะออกเรือนหากินเองได้ เสือลายเมฆเข้าสู่วัยเจริญพันธุ์เมื่ออายุ 24-36 เดือน และจะให้กำเนิดลูกได้จนถึงอายุ 12-15 ปี อายุขัยโดยเฉลี่ย 11 ปี แต่ตัวที่อายุมากที่สุดในกรงเลี้ยงมีอายุ 17 ปี
เสือลายเมฆเป็นเสือที่เพาะพันธุ์ได้ยากมากเนื่องจากตัวผู้ชอบฆ่าตัวเมีย เสือลายเมฆในแหล่งเพาะเลี้ยงเพียง 20 เปอร์เซ็นต์เท่านั้นที่เกิดในกรงเลี้ยง การผสมเทียมและการถ่ายเทตัวอ่อน (embryo transfer) ประสบผลสำเร็จพอสมควรในเสือและแมวป่าหลายชนิด เมื่อไม่นานมานี้มีทฤษฎีจากนักเพาะเลี้ยงชาวอังกฤษบอกว่า เสือลายเมฆตัวเมียเป็นสัดครั้งเดียวในรอบปี และจะยอมผสมพันธุ์กับตัวผู้ที่อยู่ด้วยกันมาเป็นเวลานานเท่านั้น
บางทีแหล่งเพาะเลี้ยงที่ประสบความสำเร็จที่สุดในการเพาะพันธุ์เสือลายเมฆอาจเป็นสวนสัตว์พาต้าของประเทศไทยก็ได้ (ปานเทพ) สวนสัตว์พาต้าเป็นสวนสัตว์ที่ประสบความสำเร็จอย่างมาก และสามารถส่งเสือลายเมฆให้แก่สวนสัตว์อื่น ๆ ทั่วโลก
ชนิดย่อย
เสือลายเมฆ อาจแบ่งออกได้เป็นชนิดย่อยได้ 3 ชนิด คือ